钦定古今图书集成/明伦汇编/氏族典/第425卷 > 《廖用贤尚友录》 > 管思易
## 钦定古今图书集成/明伦汇编/氏族典/第425卷 > 《廖用贤尚友录》 > 管思易

按《万姓统谱》：“思易，字原理，鄞县人。永乐乙未进士，授
刑部主事。持法平恕。奉命使湖广，辩疑狱，释系囚，全
活甚众。居内艰，起复仍前职。时有狱罪不应死，尚书
吴中以私憾论死，思易争之不听，竟杀之。乃叹咤愤
惋，感疾而卒。思易平生励志清约不苟得。赴会试时，
道临清，见遗陌钱，守以待失者，还之，见者钦异。性至”
孝友，母丧致毁，足不逾户，限所馀俸，悉以公伯氏与
犹子，与人不为依阿，人皆惮之。